Man (26) vas ná hy meisie (15) verkragArgieffoto ŉ 26-jarige man van Centane in die Oos-Kaap is in hegtenis geneem vir die verkragting van ŉ 15-jarige meisie. Kapt. Jackson Manatha, woordvoerder van die polisie, sê die voorval het glo Vrydagaand gebeur. Volgens Manatha was die verdagte en die slagoffer albei gaste by ŉ bymekaarkomgeleentheid by die Gqunqe-nedersetting in dié provinsie. “Die verdagte het die meisie na bewering om 16:00 Saterdagmiddag gevra om hom te vergesel na ŉ ander huis waar drank glo verkoop word. Hy het op pad na die huis glo aggressief geraak, haar bygedam en haar toe na bewering verkrag,” sê hy. Die man is intussen aangekla van verkragting en sal na verwagting Maandag in die landdroshof in Centane verskyn.